CELEX: 31993R3520
Language: el
Date: 1993-12-21 00:00:00
Title: ΚΑΝΟΝΙΣΜΟΣ (ΕΚ) αριθ. 3520/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣ

Avis juridique important

|

31993R3520

ΚΑΝΟΝΙΣΜΟΣ (ΕΚ) αριθ. 3520/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣ  

Επίσημη Εφημερίδα αριθ. L 320 της 22/12/1993 σ. 0018 - 0018

ΚΑΝΟΝΙΣΜΟΣ (ΕΚ) αριθ. 3520/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης της Ισπανίας και της Πορτογαλίας, και ιδίως 251,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές (ΣΜΣ) (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως  το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 1112/93 της Επιτροπής της 6ης Μαΐου 1993 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές, στον τομέα του βοείου κρέατος, της Κοινότητας με τη σύνθεσή της στις 31 Δεκεμβρίου 1985  προς την Ισπανία και την Πορτογαλία και για κατάργηση των κανονισμών (ΕΟΚ) αριθ. 3810/91 και (ΕΟΚ) αριθ. 3829/92 (3), όπως τροποποιήθηκε από τον κανονισμό (ΕΟΚ) αριθ. 2628/93 (4), προβλέπει στο άρθρο 6 τη διάρκεια ισχύος των πιστοποιητικών ΣΜΣ- ότι, λόγω των εκτάκτων περιστάσεων που έχουν διαταράξει τις συναλλαγές μεταξύ της Ισπανίας και των άλλων κρατών μελών, είναι σκόπιμο να παραταθεί επειγόντως κατά δύο εβδομάδες η διάρκεια ισχύος των πιστοποιητικών που εκδόθηκαν στις 29 και 30 Νοεμβρίου  1993- ότι, για να αποφευχθεί κάθε νομικό κενό πρέπει να προβλεφθεί η έναρξη ισχύος του παρόντος κανονισμού στις 14 Φεβρουαρίου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά παρέκκλιση από το άρθρο 6 πρώτο εδάφιο του κανονισμού (ΕΟΚ) αριθ. 1112/93, η διάρκεια ισχύος των πιστοποιητικών ΣΜΣ που εκδόθηκαν στις 29 και 30 Νοεμβρίου 1993 παρατείνεται κατά δύο εβδομάδες  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 14 Δεκεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 113 της 7. 5. 1993, σ. 10.  (4) ΕΕ αριθ. L 240 της 25. 9. 1993, σ. 22.